./data/phi0474/phi013/phi0474.phi013.perseus-lat2.xml
M. Tullius Cicero
Horum hominum species est honestissima — sunt enim							locupletes — voluntas vero et causa impudentissima  tu agris,							tu aedificiis, tu argento, tu familia, tu rebus omnibus ornatus et							copiosus sis, et dubites de possessione detrahere, adquirere ad fidem?								quid enim exspectas? bellum? quid ergo? in							vastatione omnium tuas possessiones sacrosanctas futuras								putes?							an tabulas novas? errant qui istas a Catilina exspectant: meo							beneficio tabulae novae proferuntur, verum auctionariae; neque enim isti qui possessiones habent							alia ratione ulla salvi esse possunt  quod si maturius facere							voluissent neque, id quod stultissimum est, certare cum usuris fructibus							praediorum, et locupletioribus his et melioribus civibus uteremur 								sed hosce homines minime puto pertimescendos, quod aut							deduci de sententia possunt aut, si permanebunt, magis mihi videntur							vota facturi contra rem publicam quam arma laturi